**Ponuka spolupráce na riešení projektu**

**Medzigeneračná solidarita a ochrana ľudskej dôstojnosti**

Fórum života rieši projekt podporený z OP EVS **Medzigeneračná solidarita a ochrana ľudskej dôstojnosti**, ktorého hlavnou aktivitou je „Zapájanie sociálnych a ekonomických partnerov a MNO do prípravy, implementácie a hodnotenia procesov služieb vo verejnom záujme v oblasti prevencie, poradenstva a konkrétnej pomoci v bežných a krízových situáciách jednotlivcov a rodín na celom území Slovenska“. Účelom projektu je dostupnosť informácií a sektorová spolupráca pri posilňovaní medzigeneračných vzťahov, v oblasti eliminácie chudoby rodín a ich sociálneho vylúčenia, pomoci obetiam trestných činov a ochrane ľudskej dôstojnosti.

**Touto cestou vás pozývame k spolupráci.**

Ponúkame vám možnosť zapojiť sa do implementácie projektu, z ktorého benefity môžete mať každý subjekt, ktorý pracuje v oblasti sociálnych služieb, zdravotníctva, služieb pre obete trestných činov, služieb pre sociálne vylúčené skupiny, špecializovaného poradenstva a práce s dobrovoľníkmi, a to nasledovnými formami:

1. **Participácia pri tvorbe a využití informačného portálu o kontaktných miestach, o pomáhajúcich organizáciách** subjektov verejnej správy a neziskového sektora o odborníkoch v oblasti prevencie, poradenstva a konkrétnej pomoci.
2. **Práca experta a odborníka v prierezovej pracovnej skupine** pre jednotlivé oblasti medzigeneračných vzťahov, ktorá navrhuje, pripomienkuje a komplexnosť informácií a podnetov pre informačný portál a obsahovú náplň stretnutí v regiónoch.
* Zdravotnícke služby
* Sociálne služby
* Obete trestných činov
* Služby pre sociálne vylúčené osoby, skupiny
* Špeciálne poradenstvo (sociálne, psychologické, právne, hendikepované osoby...)
* Dobrovoľníci

Prácu experta a odborníka prácu vieme odmeniť formou dohody o vykonanej práci. Obsahová náplň práce expertov a odborníkov sa bude týkať:

1. činnosti člena odbornej skupiny pre vecnú problematiku náplne projektu s využitím existujúcich analytických, metodických, procesných materiálov a postupov vrátane konzultačnej činnosti a spracovania odborných podkladov, resp. školiteľskej činnosti v predmetnej oblasti
2. činnosti experta v predmetnej oblasti – analytik, metodik samostatne vykonávajúci analytickú činnosť, návrhy systémov a metodík, a spracovávajúci odborné podkladové materiály a koncepcie,
3. činnosti kvalifikovaného experta v predmetnej oblasti – expert lektor, školiteľ, konzultant, analytik, metodik samostatne vykonávajúci analytickú činnosť, návrhy systémov a metodík, a spracovávajúci odborné podkladové materiály a koncepcie.
4. **Práca v prierezovej pracovnej skupine s preplatením nákladov súvisiacich s činnosťou v pracovnej skupine**

Možnosť zapojenia sa do prierezovej pracovnej skupiny, ktorá bude v spolupráci s odborníkmi a expertami zbierať, identifikovať a navrhovať systémové riešenia verejných služieb pri uplatňovaní princípu spravodlivosti, solidarity a subsidiarity.

**Prierezové pracovné skupiny** zamerané na:

1. Zdravotnícke služby
2. Sociálne služby
3. Obete trestných činov
4. Služby pre sociálne vylúčené osoby, skupiny
5. Špeciálne poradenstvo (sociálne, psychologické, právne, hendikepované osoby...)
6. Dobrovoľníci

**Navrhované témy:**

1. Závislosti (drogy, alkoholizmus, internet, gamblerstvo...)
2. Bezdomovci
3. Manželské krízy
4. Obete trestných činov, vrátane obetí domáceho násilia, dopravných nehôd, priemyselných a prírodných katastrof (... obchodovanie s ľuďmi, diskriminácia, porušovanie ľudských práv ...)
5. Ženy, matky, deti (nečakané tehotenstvo, výchova detí, šikanovanie detí...)
6. Zdravotné postihnutie
7. Etika v sociálnych službách a zdravotníctve
8. Chorí, starí, umierajúci ľudia
9. Pracovné príležitosti pre sociálne vylúčené skupiny
10. Poruchy správania

**Výsledkom implementácie projektu je:**

1. Zosieťovanie inštitúcií a odborníkov v oblasti prevencie, poradenstva a konkrétnej pomoci v bežných a krízových situáciách jednotlivca a členov rodín
2. Zlepšenie podmienok na trhu práce (podnikateľský, verejný a neziskový sektor)
3. Vznik nových a inštitucionálne a profesionálne posilnenie už existujúcich centier (kontaktných miest) pre rodinu
4. Zhodnotenie sociálneho významu dobrovoľníctva v oblasti prevencie, poradenstva a konkrétnej pomoci
5. Návrh systémových riešení verejných služieb pri uplatňovaní princípu spravodlivosti, solidarity a subsidiarity

**Cieľové skupiny projektu:**

* právnické osoby (poskytovatelia služieb vo verejnom záujme, centrá pre rodinu)
* štátna správa (MV – policajti, MPSVaR SR)
* samosprávne kraje
* obce a mestá
* účelové zariadenia cirkví a náboženských spoločností
* prijímatelia služieb vo verejnom záujme (sociálna oblasť, zdravotníctvo)

Podmienkou spolupráce je podpísaná **Zmluva o spolupráci pri realizovaní Projektu** uzavretá podľa §51 zákona č. 40/1964 Zb. Občiansky zákonník v  znení neskorších predpisov medzi Fórom života ako prijímateľom/partnerom a spolupracujúcim subjektom.

**V prípade záujmu vás žiadam o spätnú väzbu a informáciu o tom, o ktoré spôsoby spolupráce máte záujem.**

Kontaktujte manažérku projektu Mgr. Renátu Gomolákovú: renata@forumzivota.sk

Môžete kontaktovať aj našich **koordinátorov** v regiónoch Slovenska:

|  |  |  |  |
| --- | --- | --- | --- |
| **Región** | **Meno** | **Telefón** | **e-mail** |
| Bratislavský  | **Šporerová Alžbeta** | 0940 651 434 | koordinatorbask@forumzivota.sk |
| Trnavský  | **Michalčíková Katarína** | 0911 796 212 | koordinatorttsk@forumzivota.sk |
| Nitriansky  | **Čanigová Viera** | 0903 982 012 | koordinatornrsk@forumzivota.sk |
| Banskobystrický  | **Súlovcová Andrea** | 0910 852 196 | koordinatorbbsk@forumzivota.sk |
| Žilinský  | **Dobešová Zuzana** | 0903 534 894 | koordinatorzask@forumzivota.sk |
| Trenčiansky | **Machová Mária** | 0910 686 078 | koordinatortnsk@forumzivota.sk |
| Košický | **Kucharčík Mária** | 0910 852 195 | koordinatorkesk@forumzivota.sk |
| Prešovský | **Gomolák Peter** | 0948 070 676 | koordinatorposk@forumzivota.sk |

V prípade nejasností a doplňujúcich otázok môžete kontaktovať manažment projektu:

|  |  |  |  |
| --- | --- | --- | --- |
| **Marcela Dobešová** | Garantka projektu | 0911 510 929 | marcela.dobesova@forumzivota.sk |
| **Renáta Gomoláková** | Manažérka projektu | 0948 489 071 | renata@forumzivota.sk |
| **Magdaléna Veselská** | Finančná manažérka | 0904 713 335 | magdav@forumzivota.sk |

**Naša spolupráca môže prispieť k posilneniu medzisektorovej spolupráce v oblasti prevencie, poradenstva a konkrétnej pomoci jednotlivcom a  rodinám.**